CELEX: 62014TN0036
Language: fi
Date: 2014-02-10 00:00:00
Title: Asia T-36/14: Kanne 15.1.2014 – St’art ym. v. komissio

5.5.2014   
            
            
               FI
            
            
               Euroopan unionin virallinen lehti
            
            
               C 135/42
            
         Kanne 15.1.2014 – St’art ym. v. komissio
   (Asia T-36/14)
   2014/C 135/54
   Oikeudenkäyntikieli: ranska
   
      Asianosaiset
   
   
      Kantajat: St’art – Fonds d’investissement dans les entreprises culturelles (Mons, Belgia); Stichting Cultuur – Ondernemen (Amsterdam, Alankomaat) ja Angel Capital Innovations Ltd (Lontoo, Yhdistynyt kuningaskunta) (edustajat: asianajajat L. Dehin ja C. Brüls)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               ottamaan kanteen tutkittavaksi ja toteamaan sen perustelluksi ja siis kumoamaan seuraavat riidanalaiset toimet:
               
                           —
                        
                        
                           joko Euroopan komission päätös, jonka tekopäivä ei ole tiedossa, jolla päätetään hanke ”Factor SI.2.609157-2/G/ENT/CIP/11/C/N03C011” ja jolla siis lopetetaan tuki kantajien muodostamalle konsortiolle
                        
                     
                           —
                        
                        
                           tai tämän päätöksen pysyttävä päätös, joka on tehty 29.11.2013
                        
                     
         
               —
            
            
               velvoittamaan vastaajan korvaamaan oikeudenkäyntikulut, mukaan lukien asianajaja- ja edustajakulut.
            
         
      Oikeudelliset perusteet ja pääasialliset perustelut
   
   Kanteen tueksi kantajat vetoavat kahteen kanneperusteeseen.
   
               1.
            
            
               Ensimmäinen kanneperuste, joka koskee perusteluvelvollisuuden, tasapuolista kohtelua koskevan oikeuden sekä sopimusten ja sopimusehtojen vilpitöntä täyttämistä koskevan yleisen periaatteen loukkaamista siltä osin kuin komission esittämät perustelut ovat riittämättömät eikä yksikään sopimuksen irtisanomisperusteista täyty. Kantajat väittävät, että se, että hankkeen tavoitteet on saavutettu muilla keinoilla, mikä siis tekee hankkeen tarkoituksettomaksi, ei ole pätevä syy tukisopimuksen irtisanomiseen.
            
         
               2.
            
            
               Toinen kanneperuste, joka koskee toimivallan ylitystä ja harkintavallan väärinkäyttöä, hyvää hallintotapaa koskevan oikeuden loukkaamista sekä kontradiktorisen periaatteen ja yleisen periaatteen ”patere legem quam ipse fecisti” loukkaamista, koska komissio ei ole esittänyt seikkoja, joiden avulla olisi mahdollista yhtäältä tietää, onko se tutkinut konsortion, johon kantajat kuuluvat, tekemät huomautukset, ja toisaalta tuntea syyt, joiden perusteella se on kantajien mukaan hylännyt nämä huomautukset.